Tiltale for overtrædelse af færdselslovens § 117, jf. § 54, stk. 1, 1. pkt. Påstand om frakendelse af førerretten
Ret: Retten i Hillerød (1. instans)
Faggruppe: Straffesag — Bødesag
Sagsemner: Færdsel;

/

Retten i Hillerød

Udskrift af dombogen

D O M

afsagt den 20. juni 2013

Rettens nr. 7-460/2013
Politiets nr. 0900-80201-00344-12

Anklagemyndigheden
mod
Tiltalte
cpr-nummer Født 1987

Anklageskrift er modtaget den 4. februar 2013.

Tiltalte er tiltalt for

overtrædelse af færdselslovens § 117, jf. § 54, stk. 1, 1. pkt.
ved den 23. juli 2012, ca. kl. 21.48, at have ført personbil Reg. nr. ad
Strandvej ved Klintevej i Frederikssund kommune, efter at have indtaget
be-vidsthedspåvirkende stof Tetrahydrocannabinol (hash), i et sådant
omfang, at indholdet af TCH i blodet under eller efter kørslen oversteg
bagatelgrænsen for det pågældende stof.

Påstande
Anklagemyndigheden har nedlagt påstand om bødestraf.

Anklagemyndigheden har endvidere nedlagt påstand om, at Tiltalte i
medfør af færdselslovens § 126, stk. 1, nr. 2, jf. § 128, ube-tinget
frakendes retten til at føre motordrevet køretøj, hvortil der kræves kø-
rekort, i et af retten fastsat tidsrum.

Tiltalte har erkendt sig skyldig.

Sagens oplysninger
Tiltalte har forklaret, at baggrunden for kørslen var store personlige
problemer, der gjorde, at kørlsen endte med, at han kørte i havnen for at
tage sit eget liv. Han var på det tidspunkt indlagt på psykiatrisk afdeling,
men havde fået udgang, hvorefter han foretog kørslen. Han husker ikke
de nærmere detaljer fra den pågældende dag. Han er i dag i bedring. Han
er i aktiveringspraktik med udsigt til en læreplads som tømrer, hvor kø-
rekort vil være nødvendigt.

Person 1, der er sygeplejerske ved Distrikspsykiatrien i Roskilde og var

{DOK_NR}



/

Side 2/3

mødt ved hovedforhandlingen, har oplyst, at tiltalte havde psykiske
proble-mer og har været indlagt på psykiatrisk afdeling, men nu
behandles ambulant. Der er tale om reaktioner på udstationeringer med
hæren.

Person 2, der er tiltaltes kæreste - og o gså var det på tidspunktet for
kørslen - har bekræftet tiltaltes oplysninger.

Der har været fremlagt retskemisk erklæring, hvor der i en i forbindelse
med sagen optaget blodprøve påvises THC over bagatelgrænsen.

Tiltaltes kørekort er blevet inddraget administrativt den 6. november
2012.

Tiltalte er ikke tidligere straffet af betydning for sagen.

Rettens begrundelse og afgørelse
Tiltalte har uden forbehold erkendt sig skyldig. Tilståelsen støttes af de
op-lysninger, der i øvrigt foreligger. Det er derfor bevist, at tiltalte er
skyldig

Tiltalte har fremhævet de omstændigheder, under hvilke kørslen foregik,
og har gjort gældende, at der foreligger sådanne formildende
omstændigheder, at der bør ske en fravigelse af den ellers faste praksis
for forseelsen.

Retten bemærker hertil, at der efter rettens opfattelse ikke foreligger de
for-nødne formildende omstændigheder til at fravige praksis, herunder
til anven-delse af færdselslovens § 126, stk. 2.

Straffen fastsættes til en bøde på 12.000 kr., jf. færdselslovens § 117, jf.
§ 54, stk. 1, 1. pkt.

Forvandlingsstraffen fastsættes som nedenfor bestemt.

Tiltalte frakendes retten til at føre motordrevet køretøj, hvortil der
kræves kørekort, i 3 år fra den 6. november 2012, jf. færdselslovens §
126, stk. 1, nr. 2, jf. § 128, stk. 2.

Thi kendes for ret:

Tiltalte skal betale en bøde på 12.000 kr.

Forvandlingsstraffen for bøden er fængsel i 10 dage.

Tiltalte frakendes retten til at føre motordrevet køre-tøj, hvortil der
kræves kørekort, i 3 år fra den 6. november 2012.

Tiltalte skal betale sagens omkostninger.



/

{DOK_NR}

{DOK_NR}




/

Side 3/3

Dommer

{DOK_NR}